Source: https://nastope.sk/2019/03/24/netvor-sucastou-vrazdeneho-komanda-dostal-25-rokov/
Timestamp: 2019-11-13 04:40:49+00:00

Document:
Netvor súčasťou vražedného komanda: Dostal 25 rokov! - NASTOPE.SK
Po prelomení mlčania bossa Černáka to vrie!…
Na tele 16-ročného Tomáša našli 51 bodných…
od Ivan Mego 24. marca 2019 28. apríla 2019
Najvyšší súd potvrdil Róbertovi Trajkovovi prezývaného Netvor 25 ročný trest. Podľa súdu je vinný zo spoluúčasti na vražde Jozefa Mišenku v roku 2010.
Tridsaťtri ročný Jozef Mišenka bol v Topoľčanoch známy povesťou ostrého chlapca, ktorý mal šéfovať miestnemu gangu. V lete 20. júla 2010 ho však na jednej z topoľčianskych ulíc rozstrieľali samopalom. Vrahovia na jeho auto vypáli tridsať rán. Jedna z nich ho zasiahla priamo do hlavy. Zomrel po prevoze v miestnej nemocnici. Ivan Skalický dostal doživotie, Rolanda Mišecha, Milana Pavloviča a Róberta Trajkova poslal súd za mreže na dvadsaťpäť rokov. V januári 2013 rozsudok potvrdil aj Najvyšší súd.
Netvor uspel na Ústavnom súde
Róbert Trajkov však po rokoch za múrmi väznice dosiahol zvrat. Stalo sa to potom, ako sa obrátil na Ústavný súd SR, kvôli porušeniu jeho práv. Súd mu vyhovel, rozsudok voči Trajkovovi musel byť zrušený a opäť sa tak vrátil na Špecializovaný trestný súd. Ten sa s verdiktom nad mužom prezývaného Netvor dlho nepáral a koncom novembra vyriekol verdikt. Trajkova súd poslal opätovne za mreže na dvadsaťpäť rokov a tento verdikt mu v utorok 5. marca 2019 potvrdil aj Najvyšší súd. Právny zástupca Róberta Trajkova avizoval, že sa obrátia na Ústavný súd.
Vraždiť mal Goran
Zaujímavosťou celého prípadu je údajný strelec na Jozefa Mišenku. Toho totiž po celý proces uvádzali ako neznámeho Gorana. Médiám sa však po verdikte na Najvyššom súde podarilo zistiť, že neznámy Goran, nie je polícii až taký neznámy. Bol totiž v pátraní slovenskej polície vedený ako Goran Stefanov z Macedónska aj s fotografiou. Tieto informácie však boli pred obžalovanými z neznámych dôvodov utajené. Gorana Stefanova sa polícii zadržať nepodarilo.
Obnovu konania žiadajú aj ďalší
Ivan Skalický, ktorý dostal doživotie a Ronald Mišech s dvadsaťpäťročným trestom sa pred časom, podobne ako Trajkov začali dožadovať obnovy konania. Dôvodom má byť výrok Ústavného súdu v prípade Trajkova. Nepáčil sa im verdikt, že v prípade boli odsúdení ako organizovaná skupina. Špecializovaný trestný súd o obnove konania zatiaľ nerozhodol.
mafiapodsvetiepolíciasúdvražda0
FILIP RYBANIČ JE VINNÝ! Asistent poslanca nazeral na účty MINISTROV
POLICAJNÝ VICEPREZIDENT KONČÍ VO FUNKCII

References: súd 
 súd 
 súd 
 Súd 
 súd 
 súd